Document ID: 32015R0341

PROVEDBENA UREDBA KOMISIJE (EU) 2015/341
оd 20. veljače 2015.
o utvrđivanju detaljnih pravila za provedbu Uredbe (EU) br. 223/2014 Europskog parlamenta i Vijeća u pogledu modela za dostavljanje određenih informacija Komisiji
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu (EU) br. 223/2014 Europskog parlamenta i Vijeća od 11. ožujka 2014. (1) o Fondu europske pomoći za najpotrebitije, a posebno njezin članak 35. stavak 7., članak 41. stavak 4. i članak 49. stavak 3.,
budući da:
(1)
Provedbenom uredbom Komisije (EU) br. 463/2014 (2) utvrđene su odredbe potrebne za podnošenje programa. Kako bi se osigurala provedba programa koji se financiraju iz Fonda europske pomoći za najpotrebitije (FEAD), potrebno je utvrditi dodatne odredbe za primjenu Uredbe (EU) br. 223/2014. Kako bi se omogućio sveobuhvatni pregled tih odredaba i pristup njima, navedene odredbe trebalo bi odrediti u jednom provedbenom aktu.
(2)
U cilju osiguravanja veće učinkovitosti i transparentnosti u provedbi programa koji se financiraju iz FEAD-a, trebalo bi izraditi model za zahtjeve za plaćanje i model za financijske izvještaje za operativne programe.
(3)
U istu bi svrhu trebalo uspostaviti model za opis postojećih funkcija i postupaka upravljačkog tijela i, prema potrebi, tijela za ovjeravanje, te model za izvješće i mišljenje neovisnoga revizijskog tijela. U njima bi trebalo odrediti tehnička svojstva svakog područja u sustavu elektroničke razmjene podataka. Budući da će navedeni modeli činiti osnovu za razvoj sustava elektroničke razmjene podataka iz članka 30. stavka 4. Uredbe (EU) br. 223/2014, u njima bi trebalo odrediti i način na koji će se podaci o prihvatljivim rashodima unositi u taj sustav elektroničke razmjene podataka.
(4)
U ovoj Uredbi trebalo bi poštovati temeljna prava i načela priznata u Povelji Europske unije o temeljnim pravima, a posebno pravo na zaštitu osobnih podataka. Uredba bi se stoga trebala primjenjivati u skladu s tim pravima i načelima. Na osobne podatke koje obrađuju države članice primjenjuje se Direktiva 95/46/EZ Europskog parlamenta i Vijeća (3). Na obradu osobnih podatka u institucijama i tijelima Unije te na slobodno kretanje takvih podataka primjenjuje se Uredba (EZ) br. 45/2001 Europskog parlamenta i Vijeća (4).
(5)
Mjere predviđene u ovoj Uredbi u skladu su s mišljenjem Odbora za Fond europske pomoći za najpotrebitije,
DONIJELA JE OVU UREDBU:
Članak 1.
Model za opis postojećih funkcija i postupaka upravljačkog tijela i tijela za ovjeravanje
1. Opis postojećih funkcija i postupaka upravljačkog tijela i, prema potrebi, tijela za ovjeravanje, sastavlja se u skladu s modelom iz Priloga I. ovoj Uredbi.
2. Ako se zajednički sustav primjenjuje na nekoliko operativnih programa koji se sufinanciraju iz FEAD-a, može se sastaviti jedinstveni opis funkcija i postupaka iz stavka 1.
Članak 2.
Model za izvješće neovisnoga revizijskog tijela
1. Revizorsko izvješće neovisnoga revizijskog tijela iz članka 35. stavka 2. Uredbe (EU) br. 223/2014 sastavlja se u skladu s modelom iz Priloga II. ovoj Uredbi.
2. Ako se zajednički sustav primjenjuje na nekoliko operativnih programa koji se sufinanciraju iz FEAD-a, može se sastaviti jedinstveno revizorsko izvješće iz stavka 1.
Članak 3.
Model za mišljenje neovisnoga revizijskog tijela
1. Mišljenje neovisnoga revizijskog tijela iz članka 35. stavka 2. Uredbe (EU) br. 223/2014 sastavlja se u skladu s modelom iz Priloga III. ovoj Uredbi.
2. Ako se zajednički sustav primjenjuje na nekoliko operativnih programa koji se sufinanciraju iz FEAD-a, može se sastaviti jedinstveno mišljenje iz stavka 1.
Članak 4.
Model za zahtjev za plaćanje
Zahtjev za plaćanje iz članka 41. stavka 4. Uredbe (EU) br. 223/2014 sastavlja se u skladu s modelom utvrđenim u Prilogu IV. ovoj Uredbi.
Članak 5.
Model za financijske izvještaje
Financijski izvještaji iz članka 49. stavka 1. Uredbe (EU) br. 223/2014 dostavljaju se Komisiji u skladu s modelom iz Priloga V. ovoj Uredbi.
Članak 6.
Stupanje na snagu
Ova Uredba stupa na snagu dvadesetog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 20. veljače 2015.

Labels: 4
5
0
12
15